<p style="color: #222222;">KUALA LUMPUR - Hospital Sultanah Aminah (HSA) di Johor Bahru, Johor akan mengadakan Kempen Menderma Darah dalam bulan Ramadan ini.</p>
<p style="color: #222222;">Pengarah HSA, Dr. Rooshaimi Merican A.Rahim Merican berkata, kempen itu bagi memastikan bekalan darah di hospital tersebut mencukupi pada musim perayaan ini.</p>
<p style="color: #222222;">"Kami akan mengadakan Kempen Derma Darah bagi memastikan bekalan darah mencukupi menjelasn musim perayaan yang akan tiba.</p>
<p style="color: #222222;">"Sehubungan itu, HSA mengalu-alukan orang ramai memberi sokongan terhadap kempen ini," katanya melalui satu kenyataan media hari ini.</p>
<p style="color: #222222;">Rooshaimi berkata, kempen itu akan diadakan di beberapa lokasi termasuk di pusat beli-belah terkemuka di sekitar Johor Bahru bagi memudahkan orang ramai menderma darah.</p>
<p style="color: #222222;">Katanya, Kempen Derma Darah itu akan diadakan secara berperingkat dari 10 hingga 31 Julai ini termasuk di Mydin Nusajaya, Sutera Mall, KIP Mart, Maslee, Giant, Best Mart dan Today's Market.</p>
<p style="color: #222222;">Orang ramai yang mahu mendapat maklumat lanjut mengenai kempen itu diminta menghubungi Jabatan Perubatan Transfusi HSA di talian 07-225 7000.</p>