<p style="text-align: justify;">SEREMBAN – Anggota Dewan Undangan Negeri (ADUN) Klawang Datuk Yunus Rahmat patah tulang rusuk akibat terjatuh ke dalam longkang di Ampangan semalam.</p>
<p style="text-align: justify;">Kejadian itu berlaku pada kira-kira 6.45 petang ketika Yunus sedang berjalan menuju ke sebuah kedai gunting rambut.</p>
<p style="text-align: justify;">Pengerusi Jawatankuasa Bertindak Kesejahteraan Bandar, Perumahan dan Kerajaan Tempatan negeri Datuk Jalaluddin Alias berkata Yunus kini dirawat di Hospital Pakar KPJ Seremban.</p>
<p style="text-align: justify;">“Keadaannya stabil dan memerlukan rawatan lanjut,” katanya hari ini. –BERNAMA</p>