KUALA LUMPUR - Tiada kawasan yang mencatatkan Indeks Pencemaran Udara (IPU) tidak sihat, setakat 8 pagi ini.

Menurut portal Jabatan Alam Sekitar (JAS), sebanyak 39 kawasan mencatatkan IPU sederhana antaranya Seri Manjung, Perak (76), Pelabuhan Klang, Selangor (89) Tanah Merah, Kelantan (57), Muar, Johor (59) dan Kuching, Sarawak (52).

Sementara itu, sebanyak 11 kawasan mencatatkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 101 hingga 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA