Itali – Seorang peminat bola sepak pasukan Itali, yang tidak berperikemanusiaan dengan membunuh isteri dan dua anaknya, cuba menjadikan perlawanan Piala Dunia antara pasukan England-Itali sebagai alibi.

Carlo Lissi, 31, mendakwa dia menonton perlawanan itu bersama kawan-kawannya di sebuah pekan dan menemui mayat anak serta isterinya itu di rumah pada pukul 2 pagi.

Cubaan Lissi berbohong itu tidak berjaya apabila dia tetap didakwa membunuh isterinya, Cristina Omes, 38, serta dua anak mereka iaitu Giulia yang berusia lima tahun dan Gabriele, 20 bulan.

Semua mangsa mempunyai kesan kelar di leher dan tikaman di badan.

Lissi dikatakan bertindak kejam kerana dia sudah jatuh cinta dengan rakan sekerjanya.

Dia didakwa membunuh isterinya dulu, diikuti dengan dua anak-anaknya sebelum mencampakkan pisau tersebut.

Lissi kemudiannya pergi menonton perlawanan bola sepak antara England dan Itali.