CHINA – Memang menggerunkan apabila menyaksikan ketumbuhan lelaki ini. Ia adalah ketumbuhan paling besar di dunia dengan berat lebih 110 kilogram.

Bayangkan bagaimana penghidapnya, Yang Jianbin, 37, membawa diri dengan beban seberat itu.

Dia bukan sahaja tidak boleh berjalan malah tidak boleh tidur kerana ketumbuhan itu menganggunya.

<a href="http://mynewshub.my/main/wp-content/uploads/2014/07/tumor1.jpg"><img class="alignnone  wp-image-288904" src="http://mynewshub.my/main/wp-content/uploads/2014/07/tumor1.jpg" alt="tumor" width="510" height="450" /></a>

Yang menghidap ketumbuhan itu sejak berusia sembilan tahun dan pada usia 12 tahun dia telah menjalani pembedahan membuangnya. Ketika itu ketumbuhan itu sebesar penumbuk.

Namun di sebalik proses tersebut, ketumbuhan itu terus membesar selari dengan pembesarannya.

Kini penderitaan itu berakhir apabila doktor mengambil masa selama 16 jam untuk membuang ketumbuhan tersebut dalam pembedahan melibatkan sembilan doktor.

Sebanyak 5,000 milimeter darah terpaksa dimasukkan dalam badannya sepanjang pembedahan itu.

Yang kini semakin sembuh dan dijangkakan keluar hospital pada penghujung bulan ini.