Penjagaan rambut panjang bagi lelaki yang gemar menyimpan rambut panjang ala rock. Tidak salah jika berambut panjang, asalkan pandai menjaga dan sentiasa kemas. Pasti membuatkan anda lebih segak.

<strong>Basuhkan rambut setiap hari</strong>

Tahukah anda bahawa lelaki lebih banyak berpeluh berbanding wanita. Oleh yang demikian, keadaan sedemikian membawa potensi rambut berminyak dan mengeluarkan bau yang kurang menyenangkan. Maka, anda disarankan membasuh rambut setiap hari untuk elak rambut berminyak, berbau dan yang paling penting menghasilkan kelemumur.

<strong>Elakkan mengosok rambut basah dengan tuala</strong>

Sebaik saja anda membasahkan rambut, elak menggosok rambut basah dengan tuala kerana ia memudahkan rambut bercabang, mudah patah, tidak sihat dan kelihatan kering. Sebaiknya, biarkan rambut kering secara semulajadi dan lap dengan perlahan.

<strong>Elakkan rawatan bahan kimia pada rambut</strong>

Alat pelurus rambut bukan saja boleh membuatkan rambut lurus tetapi kering, tampak keras dan rapuh dan sukar untuk mengekalkan rambut yang lembut. Disebabkan itu, kebanyakan lelaki yang mahukan rambut lurus kelihatan kejung kerana pemakain bahan kimia yang keterlaluan.

<strong>Lakukan trim setiap enam minggu</strong>

Salah satu tip terbaik untuk mengekalkan kesihatan rambut adalah dengan membuang rambut yang telah rosak. Memotong hujung rambut membantu mengelak rambut dari terus bercabang. Jika anda ke salun rambut, minta tukang gunting hanya memotong hujung rambut yang telah rosak. Memotong rambut secara teratur akan membantu pertumbuhan rambut yang baik.

<strong>Elakkan mengikat rambut terlalu ketat</strong>

Memakai topi yang ketat atau mengikat rambut dengan getah yang kuat akan menyebabkan masalah traction alopecia iaitu kehilangan rambut akibat tertarik akar rambut tanpa sedar ketika mengikat rambut. Untuk elak rambut tercabut, pakailah topi yang tidak terlalu ketat dan ikatlah rambut dengan getah yang lembut dan longgar.

<strong>Guna krim pelindung rambut</strong>

Pancaran matahari bukan saja boleh merosakkan kulit tetapi boleh merosakkan rambut jika anda terdedah di bawah panahan matahari terlalu lama. Sinar UVA dan UVB boleh merosakkan rambut dan melunturkan warna rambut anda dengan mudah. Oleh itu, bersedialah dengan krim rambut penghadang cahaya.

Sumber: <strong>wikihow</strong>

Oleh: <strong>hzqahmd</strong>