Kebiasaannya sudah menjadi tradisi dan budaya orang Melayu untuk mengunjungi pusara kaum keluarga yang sudah meninggal dunia di pagi Aidilfitri.

Namun berlainan pula buat aktres comel, Nora Danish yang mengatakan dia tidak berpeluang untuk menziarah kubur arwah bapanya, Danish Hanif setiap kali menjelang hari lebaran.

Ini kerana arwah bapanya telah dikebumikan nun jauh di Seattle, Amerika Syarikat.

Walaupun begitu, Nora tidak lupa menitipkan doa buat kesejahteraan arwah bapanya walaupun tidak berkesempatan menziarah kuburnya.

Memetik Ohbulan, "keluarga Nora tak lawat pusara pun, kebiasaannya lepas sembahyang raya terus menziarah keluarga terdekat sebab kubur arwah ayah jauh di Seattle, USA. Tapi tak apalah, orang kata kalau tak ziarah tak apa, asalkan kita doakan mereka".

Arwah bapa Nora meninggal dunia ketika pelakon ini berusia 12 tahun.

Nora membesar bersama ibunya, seorang ibu tunggal, Sally Talib dan tiga kakaknya, Rozy, Cathy dan Nadia. -<strong>MYNEWSHUB.MY</strong>

Oleh: <strong>JULIANA JOHAR </strong>