<p style="text-align: justify;">KUALA LUMPUR - Tokoh Kepimpinan Pendidikan Kebangsaan, Tan Sri Alimuddin Mohd. Dom dan Tokoh Guru Kebangsaan, Tengku Azuan Tengku Mohamed tahun ini menerima tajaan empat tiket penerbangan kelas perniagaan Malaysia Airlines (MAS) ke Jedah, Arab Saudi.</p>
<p style="text-align: justify;">MAS dalam satu kenyataan media memberitahu, tajaan itu bertujuan menghargai golongan guru bersempena sambutan Hari Guru tahun ini.</p>
<p style="text-align: justify;">"Tajaan ini diserahkan kepada kedua-dua mereka dalam satu majlis hari ini. MAS akan meneruskan hadian seumpama ini kepada tokoh guru untuk empat tahun seterusnya," kata kenyataan itu hari ini.</p>
<p style="text-align: justify;">Sementara itu, Naib Presiden Kanan Serantau MAS, Muzammil Mohamad dalam kenyataan sama berkata, golongan guru adalah nadi kepada negara ini.</p>
<p style="text-align: justify;">Menurut beliau, guru memberi sumbangan besar terhadap pembangunan masyarakat negara ini.</p>
<p style="text-align: justify;">Justeru, katanya, tajaan kepada tokoh guru terbabit adalah cara syarikat penerbangan itu memberi semula kepada masyarakat.</p>
<p style="text-align: justify;">"MAS menyokong golongan guru kerana tanpa mereka, kakitangan kami tidak akan berada bersama kami hari ini," katanya. - mynewhub.my</p>