KUALA LUMPUR - Kualiti udara di kebanyakan kawasan di seluruh negara berada dalam keadaan baik dengan hanya sembilan lokasi merekodkan bacaan Indeks Pencemaran Udara (IPU) sederhana setakat 8 pagi Khamis.

Menurut laman web Jabatan Alam Sekitar (JAS), antara kawasan yang merekodkan bacaan IPU sederhana adalah Kemaman, Miri, Kuala Selangor dan Perlabuhan Klang yang semalam merekodkan bacaan IPU tidak sihat.

Lokasi lain di seluruh negara merekodkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 sederhana, 101 hingga 200 tidak sihat, 201 dan 300 sangat tidak sihat dan melebihi 301 sebagai berbahaya.

Bacaan IPU boleh diperoleh menerusi laman web JAS di http://www.doe.gov.my. - BERNAMA