KUALA LUMPUR - Kementerian Sumber Asli dan Alam Sekitar akan membina sebuah pusat arahan mini di Cameron Highland bagi memerangi aktiviti pencerobohan tanah secara haram di kawasan itu.

Kementerian Sumber Asli dan Alam Sekitar dalam satu kenyataan media memberitahu, pusat itu akan mengembeleng strategi dan mengumpulkan maklumat untuk membanteras aktiviti tersebut.

"Pusat arahan mini ini akan dianggotai oleh Jabatan Alam Sekitar, Jabatan Pengairan dan Saliran, Jabatan Hutan dan Pejabat Tanah Cameron Highland.

"Maklumat yang diperoleh akan disalurkan kepada Kementerian Sumber Asli dan Alam Sekitar secara mingguan selepas mesyuarat pasca kabinet," kata kenyataan itu hari ini.

Menurut kenyataan itu, pencerobohan tanah secara haram di Cameron Highland semakin serius dan perlu dihentikan serta merta kerana menyebabkan kesan buruk ke atas alam sekitar.

Namun, jelas kenyataan itu, pihak berkuasa tidak boleh sewenang-wenangnya menangkap mana-mana untuk menangani aktiviti itu kerana perlu memperoleh dan mengumpulkan bukti-bukti yang lengkap.