Los Angeles – Aktress Mariah Carey mendapat malu besar apabila gambarnya yang dimuat naik dalam akaun twitternya yang didakwanya sebagai gambar terkini, sebenarnya merupakan gambar yang dirakamkan pada 1997.

Mungkin Mariah berbuat demikian untuk memberitahu peminatnya bahawa pada usia 44 tahun, dia masih mengancam tetapi hakikatnya ia hanyalah satu penipuan.

Gambar itu disiarkan dalam episod The Oprah Winfrey Show , kira-kira 17 tahun lalu iaitu ketika dia hanya berusia 27 tahun.

Penipuan itu didedahkan oleh portal hiburan Buzzfeed, yang menyiasat gambar tersebut selepas mendapati ada persamaan dengan gambar yang disiarkan dalam The Oprah Winfrey Show.

Malah ketiadaan anak kembarnya, Moroccan dan Monroe di dalam gambar itu juga telah mencetuskan kecurigaan.