KUALA LUMPUR - Mass Rapid Transit Corporation Sdn Bhd (MRT Corp) akan mengkaji semula untuk membuka jalan-jalan yang terlibat dengan projek Mass Rapid Transit (MRT) jajaran Sungai Buloh-Kajang pada hujung minggu sebelum menjelang hari raya Aidilfitri.

Pengarah Komunikasi Strategik dan Perhubungan Awamnya, Amir Mahmood Razak berkata ini bagi melancarkan lalu lintas dan memudahkan pengguna jalan raya berlepas pulang ke kampung halaman mereka.

"Sempena musim perayaan ini jalan-jalan yang terlibat tetap ditutup pada hari biasa namun kami masih mengkaji semula untuk menangguhkan projek ini pada hujung minggu dengan membukanya pada hari Sabtu dan Ahad," katanya ketika ditemui pada majlis berbuka puasa bersama media di sini, Rabu.

Beliau berkata sebanyak 45 peratus projek MRT telah disiapkan awal daripada jangkaan.

Enam puloh empat peratus meliputi projek bawah tanah. - BERNAMA