Seorang pelajar dari <strong><a title="Sumber" href="http://www.dailymail.co.uk/news/article-2661449/Woman-attacked-killed-walked-footpath-targeted-wearing-Muslim-robes.html" target="_blank">Arab Saudi meninggal dunia selepas dipercayai diserang</a></strong> di kaki lima pada pukul 10.40 pagi semalam (waktu tempatan) di Colchester, Essex, United Kingdom.

Mangsa yang berumur awal 30-an, memakai baju purdah penuh berwarna biru yang digelar Abaya dan hijab yang berwarna-warni ketika dia diserang, menurut laporan Daily Mail UK.

Identitinya dan negara asal mangsa didedahkan polis UK hari ini.

Selepas diserang, pasukan perubatan cuba menyelamatkan nyawanya dengan rawatan kecemasan tetapi mangsa meninggal dunia di tempat kejadian kerana kecederaan di kepala dan badan.

Detektif Supritendan Tracy Hawkings berkata kini pihak polis sedang cuba mengenalpasti motif serangan berkenaan.

<strong>"Kita menyedari pakaian yang dipakai mangsa ketika serangan merupakan pakaian seorang wanita Muslim dan mungkin dia diserang kerana itu, dan ia menjadi panduan utama siasatan.</strong>

<strong>"Bagaimanapun, sehingga kini ia bukan bukti kukuh bahawa <a title="Mangsa Tragedi Bot Karam Masih Trauma" href="http://mynewshub.my/main/2014/06/18/mangsa-tragedi-bot-karam-masih-trauma/" target="_blank">mangsa</a> disasarkan hanya kerana agama yang dianutinya," katanya.</strong>

Seorang lelaki berusia 52 tahun dari kawasan berhampiran di Colchester ditahan polis malam tadi untuk membantu siasatan.

Kini pasukan penyiasat memohon bantuan orang ramai yang menggunakan laluan berkenaan antara pukul 8.30 pagi hingga 11 pagi pada hari kejadian untuk tampil sebagai saksi.

Penduduk sekitar kawasan<strong><a title="Lelaki Maut Dalam Kejadian Langgar Lari Di Rompin" href="http://mynewshub.my/main/2014/05/24/lelaki-maut-dalam-kejadian-langgar-lari-di-rompin/" target="_blank"> kejadian</a></strong> juga diminta memeriksa kawasan halaman rumah mereka jika ada senjata yang dibuang atau pakaian yang terkena kesan darah.

Menurut polis, mangsa difahamkan keluar dari rumahnya berdekatan sebelum menggunakan laluan itu tidak lama sebelum dibunuh.

"Sebenarnya, kita belum boleh secara rasmi mendedahkan identiti mangsa tetapi kami sedang berhubung dengan keluarganya pada saat ini," katanya.

Prosedur bedah siasat akan dijalankan hari ini untuk menentukan punca kematian tetapi pada ketika ini, kemungkinan ada senjata tajam digunakan untuk menyerang mangsa. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>