<p style="text-align: justify;">Beijing - Ketika Mai Liang leka menikmati gegelung sotong di sebuah restoran, dia berasa ganjil kerana ada ‘daging’ yang terlalu liat untuk dikunyah.</p>
<p style="text-align: justify;">Dia tidak menyangka apa-apa sehinggalah meluahkan objek berkenaan dan mendapati ia sebenarnya kondom dan ia nyaris ditelan begitu saja.</p>
<p style="text-align: justify;">Namun, itu bukanlah bermakna kejutan Mai Liang berakhir.</p>
<p style="text-align: justify;"><strong>Selepas mengadu kepada pihak restoran yang terletak di wilayah Anhui itu, pemiliknya tampil dan mengambil kondom berkenaan sebelum menelannya.</strong></p>
<p style="text-align: justify;">“Amat menjijikkan! Perkara pertama terlintas di fikiran saya ialah: Adakah kondom itu sudah digunakan?</p>
<p style="text-align: justify;">“Bayangkanlah perasaan saya apabila melihat kondom itu dalam pinggan,” katanya.</p>
<p style="text-align: justify;">Sementara itu, pemilik restoran Yi Ze Teng berkata, dia bertindak makan kondom itu untuk “mendiamkan” pelanggannya. - Agensi</p>