<p style="text-align: justify;">JERTEH - Mayat seorang lelaki warga emas ditemui terbaring di satu kawasan lapang Taman Kukuh Aman, Pelagat di sini pada pukul 6.00 petang semalam akibat serangan jantung.</p>
<p style="text-align: justify;">Mangsa, Sia Moon Hee, 82 ditemui mati oleh orang awam di kawasan itu yang tidak jauh dari kediamannya.</p>
<p style="text-align: justify;">Ketua Polis Daerah Besut Supt Kamaruddin Mohd Zakaria berkata isteri mangsa, Tai See Mai, 73, telah membuat satu laporan polis di Balai Polis Jerteh tentang kehilangan suaminya dari bilik secara tiba-tiba.</p>
<p style="text-align: justify;">Mayat mangsa kemudian dihantar ke Hospital Daerah Besut untuk bedah siasat dan doktor telah mengesahkan kematiannya berpunca daripada serangan jantung. - BERNAMA</p>