PERTH - Seramai 13 pelajar dari Indonesia dan Malaysia dikejarkan ke hospital selepas bas yang mereka naiki terbabas ke dalam parit di Australia Barat, menurut polis hari ini.

Mereka yang berusia antara 10 dan 12 tahun itu, dalam perjalanan bersama lapan orang dewasa ke Tasik Leschenaultia untuk sesi perkemahan petang semalam apabila pemandu bas hilang kawalan dan terbabas ke parit di Gidgegannup, 40 kilometer ke timur Perth.

“Tiga mengalami kecederaan termasuk kemungkinan patah tulang dan semua dibawa ke hospital untuk pemerhatian," menurut satu kenyataan polis pagi ini.

Lapan pelajar berada di dua hospital di Perth dan dilaporkan stabil.

Lapan orang dewasa juga dibawa ke hospital dengan tujuh masih dirawat.

Mereka adalah ahli kumpulan alam sekitar E-ija dari Malaysia dan Tunas Indonesia. - AFP