Seperti diketahui, salah satu tugas anggota polis adalah menjaga keamanan dengan melakukan rondaan.

Ketika melakukan rondaan di Taman Pagoh Indah, Johor, L/Kpl Munir Mansor melihat seekor ibu kucing mengiau sambil meninjau-ninjau ke bawah penutup longkang.

Selepas diperiksa, rupa-rupanya seekor anak kucing kelihatan kuyup akibat terjatuh ke dalamnya.

Walau di luar bidang tugas namun atas dasar keprihatinan dan perikemanusiaan, L/Kpl Munir mengambil keputusan turun ke dalam longkang bagi mendapatkan anak kucing tersebut sebelum menyatukannya kembali dengan si ibu.

Aksi-aksi menyelamat dilakukan L/Kpl Munir ini dirakam dan dimuatkan ke dalam Facebook IPD Kontinjen Johor dan Polis Diraja Malaysia lalu mendapat banyak perkongsian.

<a href="http://mynewshub.my/main/wp-content/uploads/2014/05/1532120_787182491292060_3121265922706999162_n.jpg"><img class="alignnone size-medium wp-image-274292" src="http://mynewshub.my/main/wp-content/uploads/2014/05/1532120_787182491292060_3121265922706999162_n-300x151.jpg" alt="1532120_787182491292060_3121265922706999162_n" width="300" height="151" /></a>

Rata-rata mengucapkan tahniah dan berbangga atas perbuatan mulia anggota dari Balai Polis Pagoh ini. - REM RAMZI / MYNEWSHUB