<strong>Venue</strong> : Stadium Estadio Nacional, Brasilia

<a href="http://mynewshub.my/main/wp-content/uploads/2014/07/EstadioNacional.jpg"><img class="aligncenter size-full wp-image-289948" src="http://mynewshub.my/main/wp-content/uploads/2014/07/EstadioNacional.jpg" alt="EstadioNacional" width="550" height="367" /></a>

<strong>Barisan Kemungkinan</strong>

<strong>BRAZIL</strong> - Cesar, Maicon, Luiz, Dante, Marcelo, Gustavo, Fernandinho, Willian, Oscar, Hulk dan Fred

<strong>BELANDA</strong> - Cillesen, Kuyt, De Vrij, Vlaar, Martins Indi, Depay, Wijnaldum, Sneijder, Blind, Robben, Van Persie.

<strong>Pengadil</strong> : Djamel Haimoudi (Algeria)

<strong>Biarpun pasukan tuan rumah Brazil sudah pun tersingkir pada perlawanan separuh akhir, bagaimanapun mereka masih boleh menebus maruah pada perlawanan penentuan tempat ketiga dan keempat bertemu Belanda awal pagi esok pada pukul 4 pagi.</strong>

Penyokong pasukan Samba itu pasti akan turun menyokong pasukan mereka untuk menewaskan Belanda sekurang-kurangnya mengakhiri saingan Piala Dunia FIFA 2014 edisi kali ini di tempat ketiga.

Selepas kekalahan besar 1-7 kepada Jerman dalam aksi separuh akhir, berkemungkinan Jurulatih <strong><a title="Remaja Nepal Bunuh Diri Kecewa Brazil Kalah Teruk" href="http://mynewshub.my/main/2014/07/10/remaja-nepal-bunuh-diri-kecewa-brazil-kalah-teruk/" target="_blank">Brazil</a></strong>; Luiz Felipe Scolari akan memberikan peluang kepada pemain simpanannya beraksi demi untuk mengubah corak permainan.

Biar apapun keadaannya, Scolari telah membawa Brazil lebih jauh dari peringkat suku akhir berbanding dua pusingan akhir Piala Dunia yang disertai mereka.

<strong>Perlawanan menentang <a title="Robben Luah Rasa Kecewa Belanda Gagal Ke Final" href="http://mynewshub.my/main/2014/07/10/robben-luah-rasa-kecewa-belanda-gagal-ke-final/" target="_blank">Belanda</a> ini adalah perlawanan penentuan tempat ketiga dan keempat, kali keempat mereka sejak melakukannya kali pertama pada 1978 dengan menewaskan Itali, 2-1.</strong>

<strong>Sementara itu, bagi Belanda mereka hadir dalam perlawanan ini selepas gagal pada penentuan sepakan penalti kepada Argentina pada saingan separuh akhir.</strong>

Kemenangan di tempat ketiga boleh dianggap sebagai saguhati kepada anak-anak didik Jurulatih Belanda Louis Van Gaal.

Antara yang menarik pada perlawanan awal pagi esok ialah, jika Brazil melepaskan satu gol menentang Belanda mereka telah pun melepaskan secara tepat 100 gol dalam penyertaan mereka dalam pusingan akhir Piala Dunia.

Ia juga akan menjadi gol ke-12 yang telah dibolosi oleh Brazil pada edisi kali ini, rekod sebelum ini ialah Brazil telah melepaskan 11 gol pada edisi tahun 1938 yang mana menyaksikan mereka berada di tempat ketiga. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>

&nbsp;