Kekalahan Menteri Besar Selangor, Tan Sri Abdul Khalid Ibrahim pada pemilihan semula Parti Keadilan Rakyat (PKR) bagi jawatan Ketua Cabang Kuala Selangor membayangkan bahawa sokongan terhadapnya semakin melemah.

Pada pemilihan semula yang berlangsung Sabtu lalu, Abdul Khalid dikalahkan bekas Ahli Parlimen Kapar, S. Manikavasagam yang mendapat 701 undi berbanding Abdul Khalid hanya meraih 515 undi.

Ironinya, S. Manikavasagam sebelum ini pernah digantung keahliannya selama beberapa minggu oleh Jawatankuasa Pemilihan Pusat (JPP) PKR kerana tindakannya mengkritik pentadbiran Khalid dan mendakwa MB Selangor tersebut mengamalkan politik wang.

http://www.youtube.com/watch?v=yzlomIT1Hs4

<span style="color: #444444;">Penggantungan Manickavasagam kemudiannya dibatalkan untuk membolehkan beliau bertanding dalam pemilihan ini, justeru kemenangannya boleh disifatkan satu petanda sokongan rakyat terhadap perjuangannya.</span>

Walaupun kalah bagi menyandang jawatan Ketua Cabang Kuala Selangor, Abdul Khalid bagaimanapun meraih undi tertinggi bagi jawatan Timbalan Presiden PKR menewaskan penyandang sekarang, Mohamed Azmin Ali.

Pengundi Kuala Selangor memberikan Khalid 517 undi manakala Azmin dan Datuk Saifuddin Nasution Ismail masing-masing menerima 440 undi  dan 50 undi.

Begitu pun menurut sumber pejabat Menteri Besar, Abdul Khalid akan membuat bantahan terhadap keputusan yang belum diumumkan secara rasmi ini ekoran pelbagai masalah 'mencurigakan' termasuk pertambahan undi rosak dan masalah blackout secara tiba-tiba di dewan pusat pengiraan undi di Ibu Pejabat PKR selama dua jam ketika proses pengiraan undi bermula. <strong>#mynewshub</strong>

<strong>Oleh: REM RAMZI</strong>
<strong>Sumber: MStar / anwaraidc.com</strong>