Keadaan cuaca yang baik telah menjadikan perjalanan kumpulan penjelajah Kelab Eksplorasi 7 Benua Malaysia Felda Greenland 2014 berjalan lancar sejak lima hari lalu.

Kumpulan lapan penjelajah itu telah berjaya melepasi kawasan Camp 5 serta merentasi Bulatan Artik, semalam.

Pada hari yang sama juga, pasukan tersebut telah berjalan sejauh 13 kilometer untuk ke tapak Camp 6.

Sebelum ini, perjalanan mereka tergendala seketika disebabkan masalah cuaca buruk dan salji yang tebal.

Penjelajah yang terlibat dalam ekspedisi ini adalah Yanizam Mohamad Supiah (Ketua Penjelajah), Abdul Rahman Abu Hassan, Tahira Najmunisaa Mohd Zaid, Shaiful Hisyam Abd Aziz, Mohd Akasyah Jamaludin, Muhammad Irwan Yusuf Abdullah, Muhd Hafizuddin Abdul Mutalib dan Muhammad Musaddiq Samsudin.

<strong><a title="Episod Penjelajahan Sebenar Greenland Bermula Di Hans " href="https://www.google.com/url?q=http://mynewshub.my/2014/04/26/episod-penjelajahan-sebenar-greenland-bermula-di-hans-gletcher/&amp;sa=U&amp;ei=fJtoU7mpKcONrges0YHYCw&amp;ved=0CA4QFjAE&amp;client=internal-uds-cse&amp;usg=AFQjCNG4l8E0bAF95Dw370Ad1ww6VA6m_A" target="_blank">Penjelajahan</a></strong> mereka dijangka berakhir pada 20 Mei depan. - <strong>MYNEWSHUB.MY</strong>

Oleh: <strong>AUDREY LEE </strong>