Takizawa – Dua anggota kumpulan muzik popular AKB48, cedera di tangan dan kepala selepas diserang seorang lelaki dengan menggunakan gergaji sepanjang 50 sentimeter.

Kejadian itu berlaku di depan kira-kira 100 peminat kumpulan berkenaan ketika dalam sesi ramah mesra.

Penyerang dikenali sebagai Satoru Umeta, dilaporkan berjaya melepasi pemeriksaan ketat pengawal keselamatan. Dia berjaya ditangkap semalam.

Menurut pengurus kumpulan itu, dua anggota AKB48 yang cedera itu adalah Anna Iriyama, 18, yang mengalami luka di kepala dan menjalani pembedahan malam tadi.

Seorang lagi adalah Rina Kawaei, yang cedera di bahagian tangan.

Penyerang dikatakan menyerang Anna dan Rina ketika mereka sedang bersalaman dengan peminat.

AKB48 merupakan kumpulan yang terkenal dengan tarian dan nyanyian serta dikenali ramai di seluruh Jepun, Indonesia, China dan Taiwan.