PEKAN - Isteri Perdana Menteri Datin Seri Rosmah Mansor meraikan anak yatim dari seluruh Parlimen Pekan dalam majlis berbuka puasa di sini hari ini.

Program itu yang diadakan di kediaman Perdana Menteri Datuk Seri Najib Tun Razak di sini dianjurkan bersama Wanita Umno Bahagian Pekan dan Wanita Umno Pahang.

Pada majlis itu beliau turut menyampaikan sumbangan duit raya kepada 250 anak yatim.

Hadir sama Ketua Wanita Umno Bahagian Pekan Datuk Zalmah Abdul Rahman.

Sebelum itu, majlis yang dihadiri kira-kira 1,000 orang itu dimulakan dengan tazkirah oleh penceramah terkenal, Ustaz Badlishah Alauddin dari Jabatan Agama Islam Pahang. - BERNAMA