Disebabkan tindakan Zizan Razak yang membekukan akaun syarikatnya, Wirefame Entertainment Sdn Bhd (WFE), dua artis naungannya, Johan Asari dan Kaka Azraff sehingga kini masih belum menerima pendapatan mereka bagi bulan Mei.

Tindakan Zizan disifatkan mereka sebagai satu penindasan terhadap artis di bawah pengurusan syarikat milik pelakon dan pelawak popular itu.

Menurut Johan disebabkan kelewatan menerima pendapatan, dia tidak dapat membantu melunaskan bil rawatan ibunya di hospital.

Sementara itu, Kaka pula berkata seharusnya Zizan berbincang terlebih dahulu sebelum mengambil keputusan untuk membekukan akuan syarikat miliknya.

<strong>"Sepatutnya Zizan berbincang dengan kami termasuk pekerja syarikat sebelum membuat tindakan itu. Sekarang kami menjadi mangsa tindakan Zizan sendiri," katanya.</strong>

Berkemungkinan besar Johan dan Kaka bercadang untuk membuat laporan polis disebabkan ketidakpuasan hati mereka terhadap tindakan Zizan.

Difahamkan <strong><a title=" Pengurus Jawab Isu Berbalah Dengan Zizan Razak" href="https://www.google.com/url?q=http://mynewshub.my/myartis/%3Fp%3D5347&amp;sa=U&amp;ei=uFCqU72jCs7HuASF34CIAw&amp;ved=0CBIQFjAG&amp;client=internal-uds-cse&amp;usg=AFQjCNG5K3Rka0dMzZJBt30FlGGmMeYBHA" target="_blank">Zizan</a></strong> mengambil langkah sebegitu kerana berhadapan masalah dengan seorang lagi rakan kongsinya, Marina Juki.

Buat masa sekarang, Mynewshub.my difahamkan Zizan kini berada di Jepun menjalani penggambaran bagi sebuah program travelogue.

Diharapkan sebaik sahaja sampai ke tanah air Zizan akan terus menyelesaikan masalah yang menimpa syarikatnya agar tiada lagi perkara-perkara berbangkit yang boleh membawa keburukan kepada Wirefame Entertainment. -<strong> MYNEWSHUB.MY</strong>

Oleh: <strong>AUDREY LEE</strong>