<p style="text-align: justify;">BARCELONA - Gerardo Martino meletak jawatan sebagai jurulatih Barcelona selepas hanya satu musim ketika kelabnya menamatkan saingan di tempat kedua di belakang Atletico Madrid dalam saingan La Liga dan kempunan tanpa gelaran.</p>
<p style="text-align: justify;">Pembimbing dari Argentina itu berdepan cabaran getir untuk mengekalkan rekod gemilang Barcelona dan ketika masih dalam landasan memburu trofi sehingga perlawanan terakhir musim ini, prestasi mereka mencetuskan kritikan.</p>
<p style="text-align: justify;">Barcelona hanya mampu seri 1-1 pada perlawanan terakhir di gelanggang sendiri yang menyaksikan mereka gagal menjulang sebarang gelaran buat kali pertama dalam tempoh enam tahun. - Reuters</p>