Laman web The Malaysian Insider melaporkan bahawa rombakan kabinet bakal berlaku hari ini, laporan itu turut dipetik laman online Astro Awani.

Perdana Menteri Datuk Seri <strong><a title="Najib Yakin Sepanyol Juarai Piala Dunia FIFA 2014" href="http://mynewshub.my/main/2014/06/09/najib-yakin-sepanyol-juarai-piala-dunia-fifa-2014/" target="_blank">Najib Tun Razak </a></strong>dijangka menambah beberapa Ahli Parlimen dari MCA dan Gerakan dalam kabinet.

Presiden Gerakan Datuk Mah Siew Keong yang baru sahaja memenangi Pilihan Raya Kecil Parlimen Teluk Intan pada 31 Mei lepas sudah sah akan diberi tempat seperti yang dijanjikan Najib yang juga Pengerusi Barisan Nasional (BN).

<strong>Selain Mah, Presiden MCA Datuk Seri Liow Tiong Lai turut dijangka akan diberi portfolio dalam <a title="Rombakan Kabinet Dijangka Sebelum Ramadhan" href="http://mynewshub.my/main/2014/06/08/rombakan-kabinet-dijangka-sebelum-ramadhan/" target="_blank">kabinet</a> pada rombakan berkenaan.</strong>

<strong>MCA selepas pilihan raya umum ke-13 (PRU-13), dilaporkan enggan menerima sebarang jawatan di Kabinet sebelum ini berikutan prestasi mereka yang kurang memuaskan pada pilihan raya itu.</strong>

Bagaimanapun pada selepas perbincangan yang diadakan parti itu, MCA dilaporkan bersetuju untuk menerima jawatan dalam kabinet Najib.

Beliau dijangka akan mengisikan empat jawatan yang masih kosong sejak PRU-13 termasuk jawatan Menteri Pengangkutan yang kini sedang dipangku oleh Datuk Seri <strong><a title="Hihammuddin Mahu Ancaman Bakar Ibu Pejabat DAP Disiasat" href="http://mynewshub.my/main/2014/05/24/hishammuddin-mahu-ancaman-bakar-ibu-pejabat-dap-disiasat/" target="_blank">Hishammuddin Hussein</a></strong>.

Tiga lagi jawatan yang bakal diisi ialah jawatan Timbalan Menteri bagi Kementerian Kewangan, Kementerian Pelancongan dan Jabatan Perdana Menteri. - MYNEWSHUB.MY

Oleh : <strong>IBNU KHUSAIRY ARIS</strong>