KUALA LUPUR - Parti DAP menyokong penuh gesaan Perdana Menteri, Datuk Seri Najib Tun Razak supaya pihak yang bertanggungjawab ke atas nahas pesawat Malaysia Airlines (MAS) MH17 dibawa ke muda pengadilan.

Penasihat DAP, Lim Kit Siang berkata, seluruh rakyat Malaysia bersatu dibelakang Perdana Menteri bahawa pembunuh 298 penumpang dan kru pesawat itu perlu dikenal pasti segera.

"Belum selesai insiden MH370, kini Malaysia mengalami satu lagi insiden yang cukup memeranjatkan. Malaysia sedang bermuram ke atas jenayah tidak berkemanusiaan itu," katanya melalui satu kenyataan media hari ini.

Kit Siang berkata, insiden MH17 bukan sahaja bencana buat Malaysia tetapi bencana buat seluruh dunia kerana kejadian itu menyebabkan kematian sekurang-kurangnya sembilan warganegara.

Justeru, katanya, masyarakat dunia perlu mengutuk dan mendesak supaya inkuiri kebangsaan diwujudkan bagi mengenalpasti jenayah pembunuhan tersebut sama ada daripada pihak pro-Rusia atau Ukraine. - mynewshub.my