PRESIDEN Fifa, Sepp Blatter sedang menunggu siasatan rasuah terhadap bidaan Qatar untuk menganjur Piala Dunia 2022 sebelum membuat keputusan mengenai masa depan kejohanan itu.

Isu rasuah penganjuran Piala Dunia kembali hangat dan Qatar dikaitkan bertanggungjawab melakukannya dalam usaha memenangi bidaan.

Berikutan itu, terdapat wakil mahu negara Teluk tersebut digugurkan dalam senarai pembida Piala Dunia 2022.

Ketua Penyiasat Etika Fifa, Michael Garcia dilaporkan hampir melengkapkan siasatan dan Blatter perlu menunggu untuk membuat keputusan.

"Saya bukan nabi, kita perlu menunggu keputusan dan melihat apa yang akan berlaku," kata Blatter di Brazil pada Khamis.

Selain Rasuah, Blatter dan pengurusan Fifa berdepan masalah dan tekanan apabila Stadium Arena Corinthians masih memerlukan banyak kerja untuk disiapkan menjelang sepak mula Piala Dunia.

Tidak cukup dengan itu, Stadium Sao Paulo yang menjadi lokasi perlawanan pembukaan antara Brazil menentang Croatia pada 12 Jun ini juga masih belum disiapkan sepenuhnya.

Setiausaha Agung Fifa, Jerome Valcke bagaimanapun yakin kejohanan tumpuan dunia itu akan berjalan lancar kerana Stadium Arena Corinthians kini berada di fasa akhir untuk disiapkan. -<strong> mStar Online</strong>