<p style="text-align: justify;">Guangxi – Dua pencuri binatang hampir maut dibelasah penduduk di bandar Guilin selepas ditangkap ketika mahu mencuri anjing peliharaan penduduk di kawasan berkenaan untuk dijual kepada restoran sebagai hidangan makanan.</p>
<p style="text-align: justify;">Pencuri terbabit dipukul oleh penduduk setempat dengan menggunakan batu bata dan kayu.</p>
<p style="text-align: justify;">Kegiatan mereka sudah lama dikesan penduduk.</p>
<p style="text-align: justify;"><strong>Modus operandinya ialah dengan memandu kereta di sekeliling kawasan berkenaan dan apabila mendengar bunyi salakan anjing, mereka akan mencampakkan umpan berupa daging.</strong></p>
<p style="text-align: justify;"><strong>Daging itu telah dicampur dengan ubat tidur, dan selepas anjing terbabit tidur, mereka akan memukul kepala anjing tersebut dan memasukkannya ke dalam kereta.</strong></p>
<p style="text-align: justify;">Namun nasib tidak menyebelahi mereka apabila kegiatan mereka itu telah disaksikan oleh seorang penduduk yang kemudiannya memaklumkan kepada penduduk lain sebelum mereka beramai-ramai menyerbu kenderaan dinaiki pencuri terbabit.</p>
<p style="text-align: justify;">Kereta pencuri itu dipecahkan dan pencuri terbabit telah diheret keluar sebelum mereka dipukul.</p>
<p style="text-align: justify;">Penduduk turut meminta pampasan berupa wang berjumlah £500 dan kedua-duanya hanya dibebaskan selepas mereka meminta maaf dan berjanji membayar pampasan berkenaan.</p>