BERLIN - Penjaga gol antarabangsa Sepanyol, Pepe Reina sudah bersedia untuk angkat kaki menyertai juara Jerman, Bayern Munich dari kelab Inggeris, Liverpool, menurut kelab yang mahu membeli pemain berkenaan menerusi Twitter, semalam.

Menurut presiden kelab, Karl-Heinz Rummenigge, penjaga gawang berusia 31 tahun itu yang menyudahkan musim lalu atas pinjaman bersama kelab Seria A, Napoli kini bersedia menyertai Bayern.

Dia berkata kelab sedang mencari penjaga gol seperti Reina menguatkan cabaran mereka.

Reina - yang akan menjadi pilihan kedua di belakang Manuel Neuer, penjaga gol Jerman yang menjuarai Piala Dunia 2014 - dijangka berkunjung ke Munich dalam tempoh beberapa hari lagi untuk pemeriksaan perubatan dan menandatangani kontrak. - AFP