KATHMANDU - Seorang warga Amerika Syarikat (AS) yang berusia 40 tahun dirogol beramai-ramai oleh empat lelaki Nepal di sebuah hotel di bandar Kathmandu, kata polis semalam.

Mangsa yang tinggal di Nepal dengan visa perniagaan sejak tahun 2013 diserang pada 14 Jun di sebuah hotel di bandar Thamel, kata seorang pegawai polis kanan kepada AFP.

"Dia telah menghabiskan waktu dengan lelaki-lelaki itu dan mereka telah minum alkohol. Mereka kemudian ke sebuah hotel di mana dia tidak sedarkan diri. Apabila dia bangun dari tidur, dia sedar yang dia telah dirogol," kata Superintendan Kanan, Hemant Bahadur Pal.

Bagaimanapun, dua daripada empat suspek telah ditahan dan mereka menafikan dakwaan itu, kata Pal.

Jika didapati bersalah, mereka akan berhadapan dengan hukuman penjara sekurang-kurangnya 10 tahun. - AFP