KUALA LUMPUR - Bilangan peserta berdaftar Standard Chartered KL Marathon 2014 sehingga kini melebihi sasaran 35,000 orang.

Standard Chartered Bank dalam kenyataan hari ini berkata Menteri Belia dan Sukan Khairy Jamaluddin adalah peserta pertama mendaftar pada perasmian pelancaran maraton itu Khamis lepas.

Maraton itu dijadual diadakan pada 12 Okt bermula di Dataran Merdeka akan menyaksikan pengenalan laluan baharu serta peningkatan 16 peratus hadiah wang tunai berjumlah USD116,740 (RM376,524).

KL Marathon yang bertemakan 'Yakin. Komited. Berani' membabitkan 11 kategori termasuk maraton penuh dengan jarak 42km dan separuh maraton (21km).- BERNAMA