PUTRAJAYA - Timbalan Perdana Menteri, Tan Sri Muhyiddin Yassin berharap tahun 2014 akan memacu transformasi secara menyeluruh dan bersepadu supaya hasrat dan aspirasi yang sudah dibukukan melalui Pelan Pembangunan Pendidikan Malaysia 2013-2025 dapat direalisasikan.

Muhyiddin yang juga Menteri Pendidikan berkata, ia bagi memastikan rakyat di negara ini mendapat pendidikan sempurna setanding dengan negara-negara maju.

Beliau berkata demikian ketika berucap mempengerusikan Mesyuarat Majlis Penasihat Pendidikan Kebangsaan (MPPK) dan Pelantikan Anggota MPPK Sesi 2014-2016 di sini, sebentar tadi.

Dalam mesyuarat berkenaan, perkara yang akan dibentangkan oleh anggota majlis yang terdiri daripada pegawai kementerian dan Unit Penyampaian dan Prestasi Pendidikan (PADU) adalah mengenai Pelan Pembangunan Pendidikan Malaysia 2013-2025 dan Pelan Strategik Pengajian Tinggi Negara. - <strong>BH Online</strong>