Tahniah diucapkan buat penyampai radio Hot FM, Sharifah Aleya Syed Zainal Rashid yang kini dilaporkan sedang hamil anak kedua hasil perkahwinannya dengan Mohamad Azam Abdullah atau Miko.

Pasangan tersebut mendirikan rumah tangga pada 11 Januari lalu dan ini merupakan perkahwinan kedua Aleya sementara yang pertama buat Miko.

Seperti biasa, topik kehamilan tidak sah sekiranya tidak dikaitkan dengan mengidam dan Aleya memang tidak menafikan dia kini mengidam makan daging burger pada setiap hari.

<strong>Memetik Gua, Aleya menjelaskan, "Alhamdulilah buat setakat ini saya tidak mengalami sebarang alahan yang teruk. Cuma saya kerap mengidam burger daging yang mempunyai isi yang tebal. Boleh dikatakan pernah satu ketika ketika hampir setiap hari saya akan mengajak suami saya untuk menemankan saya makan burger".</strong>

<strong>"Malah anak-anak saya juga begitu teruja menantikan kelahiran adik baru mereka ini. Boleh dikatakan hampir setiap hari mereka bertanya mengapa kandungan saya masih belum besar lagi. Tapi saya menjelaskan yang kandungan saya ini tidak akan membesar sekelip mata," katanya.</strong>

Aleya mempunyai anak kembar perempuan yang kini sudah berusia lima tahun hasil<strong><a title=" GAMBAR: JAIS Serbu Perkahwinan Hindu Libatkan Pengantin Islam" href="https://www.google.com/url?q=http://mynewshub.my/main/2014/06/01/gambar-jais-serbu-perkahwinan-hindu-libat-pengantin-beragama-islam/&amp;sa=U&amp;ei=psW0U5PkBdekqAbek4KQCQ&amp;ved=0CA4QFjAE&amp;client=internal-uds-cse&amp;usg=AFQjCNFfz2OwlsYouv7jsYzY2LsPjVPkSw" target="_blank"> perkahwinan</a></strong> terdahulu iaitu Aza Ameena dan Asha Ameena.

Tahniah buat Aleya dan semoga proses kelahiran kelak berjalan dengan selamat dan semuanya dalam keadaan baik-baik sahaja. - <strong>MYNEWSHUB.MY</strong>
<p style="text-align: center"><a href="http://mynewshub.my/main/wp-content/uploads/2014/07/Sharifah-Aleya-1.jpg"><img class="alignnone size-full wp-image-286987" src="http://mynewshub.my/main/wp-content/uploads/2014/07/Sharifah-Aleya-1.jpg" alt="Sharifah-Aleya-1" width="608" height="600" /></a></p>
Oleh: <strong>AUDREY LEE</strong>

&nbsp;