Sebuah laman portal, <strong>www.fz.com</strong> mendakwa mendapat cerita daripada sumber tertentu bahawa punca utama masalah rumah tangga Nurul Izzah Anwar dengan suaminya adalah kewujudan pihak ketiga.

Masalah ini dikatakan menjadi faktor kekeruhan rumah tangga Nurul Izzah yang dibina pada 9 Mei 2003, seterusnya membuat Naib Presiden PKR yang juga wakil rakyat Lembah Pantai tersebut memfailkan fasakh di Mahkamah Rendah Syariah Petaling Jaya, awal Januari tahun ini.

Sumber tersebut turut mendedahkan, suami Nurul Izzah, Raja Ahmad Shahrir Iskandar, 37, mendapat tahu isterinya yang juga anak Ketua Umum PKR itu mula bertemu seorang lelaki sejak dua bulan lalu di sekitar Bangsar dan Brickfields. Keadaan bertambah keruh apabila Nurul Izzah dikatakan mula menerima hadiah mahal berupa beg tangan.

Hasil perkahwinan selama 10 tahun pasangan ini dikurniakan dua anak - Raja Nur Safiyah, 7, dan Raja Harith, 4.

Ibu bapa Nurul Izzah, Datuk Seri Anwar Ibrahim dan Datin Seri Dr Wan Azizah Ismail dipercayai mengetahui kemelut rumahtangga anak mereka namun memintanya agar bersabar.

Dalam pada itu, tersebar spekulasi bahawa sebilangan pemimpin PKR mungkin akan menggunakan isu ini bagi menghalang kemaraan Nurul Izzah dalam parti berkenaan.

Malah butir-butir yang mendedahkan hubungan Nurul Izzah dengan lelaki yang dikaitkan dengannya dikatakan sudah dipersiap dan bakal disebarkan di dunia maya tidak lama lagi bagi menjatuhkan reputasinya.

Dalang di sebalik penyebaran cerita panas ini tak lain tak bukan, seorang pemimpin senior parti tersebut juga.

Sabotaj ini dikatakan kena pada masanya memandangkan semua pihak dalam PKR dapat mengagak Nurul Izzah sedang dipersiapkan bapanya bagi mengambil alih pimpinan teratas parti satu hari nanti, justeru ini merupakan kesempatan terbaik bagi menurunkan sokongan umum terhadapnya. <strong>- REM RAMZI</strong>

<strong>Sumber: fz.com</strong>