PERTUBUHAN BANGSA-BANGSA BERSATU - Majlis Keselamatan PBB sedang menimbang resolusi bagi mengutuk 'penembakan jatuh' pesawat penumpang Malaysia di Ukraine, mendesak kumpulan bersenjata membenarkan akses ke kawasan terhempas dan menggesa negara di rantau itu bekerja sama dengan penyiasat antarabangsa.

Australia yang kehilangan 28 rakyatnya, mengedarkan draf teks itu kepada 15 anggota Majlis Keselamatan lewat malam tadi dan diplomat menyatakan ia boleh diundi seawal Isnin.

Draf resolusi itu "menuntut semua yang bertanggungjawab terhadap insiden ini dipertanggungjawabkan dan semua negara bekerjasama sepenuhnya dengan usaha memastikan akauntabiliti".

Ia "mengutuk sekeras-kerasnya penembakan jatuh Malaysia Airlines penerbangan MH17...menyebabkan kehilangan tragik 298 nyawa" dan "menuntut semua negara dan pelaku di rantau itu bertahan daripada kegiatan keganasan yang dihalakan kepada pesawat penumpang awam."

Amerika Syarikat dan beberapa kuasa lain menyatakan pesawat berkenaan berkemunkinan besar ditembak jatuh Khamis lalu oleh peluru berpandu darat ke udara dari wilayah yang dikuasai pemberontak. - Reuters