<p style="text-align: justify;">KUALA LUMPUR - Syarikat insurans hayat Malaysia telah membayar pampasan sebanyak RM14.2 juta kepada waris mangsa pesawat Malaysia Airlines (MAS) MH370 yang gagal dikesan hingga kini.</p>
<p style="text-align: justify;">Persatuan Insurans Hayat Malaysia (LIAM) dalam satu kenyataan media memberitahu, pampasan itu diberikan kepada waris mangsa sejak beberapa minggu lalu tanpa perlu menjalani prosuder biasa.</p>
<p style="text-align: justify;">"Jumlah keseluruhan tuntutan yang telah dibayar kepada waris sehingga kini RM14.2 juta berbanding RM18.7 juta yang didedahkan sebelum ini.</p>
<p style="text-align: justify;">"Baki tuntutan RM4.5 juta masih menunggu penyerahan dokumen berkaitan daripada waris mangsa terlibat," kata kenyataan itu hari ini.</p>
<p style="text-align: justify;">Justeru, LIAM menyeru waris mangsa segera menghubungi syarikat insurans berkaitan untuk urusan tuntutan.</p>
<p style="text-align: justify;">"Kami telah mengetepikan keperluan sijil kematian dan menetapkan pembayaran tuntutan ini sebagai keutamaan.</p>
<p style="text-align: justify;">"Kami berusaha sebaik mungkin untuk membayar tuntutan dalam masa seminggu dari tarikh penerimaan dokumentasi," kata Presiden LIAM, Vincent Kwo dalam kenyataan sama. - mynewshub.my</p>