<p style="text-align: justify;">ABUJA - Sekurang-kurangnya 16 maut dalam satu serangan bom kereta di pinggir ibu negara Nigeria, kelmarin, hanya beberapa minggu selepas serangan berdarah di tempat sama.</p>
<p style="text-align: justify;">Setakat ini tiada kumpulan yang mengaku bertanggungjawab dalam serangan terbaharu itu tetapi ia disyaki kumpulan ekstrimis Islam Boko Haram.</p>
<p style="text-align: justify;">Letupan bom berlaku di terminal bas Nyanya yan sesak hanya beberapa kilometer dari Abuja kira-kira jam 8 malam waktu tempatan.</p>
<p style="text-align: justify;">Jurucakap Agensi Pengurusan Kecemasan Kebangsaan (NEMA), Manzo Ezekiel, berkata kerja menyelamat agak sukar disebabkan terminal itu tidak mempunyai lampu yang terang.</p>
<p style="text-align: justify;">Pada 14 April lalu, serangan bom juga mensasarkan terminal bas Nyanya yang mengorbankan 75 orang. - AFP</p>