Brazil – Celso Santebanes, 20, telah menghabiskan wang sebanyak RM160,000 untuk kelihatan seperti patung Ken, iaitu kekasih Barbie.

Kini dengan ketaksubannya itu, Santebanes menjadikan ia sebagai peluang memperolehi wang dengan mencipta patung Celsa yang bakal dilancarkan di Los Angeles, bulan depan.

Sama seperti wajahnya yang serupa anak patung, Santebanes kini berbangga dengan pencapaiannya itu.

Dia sebelum ini membuat empat pembedahan di hidung, pipi dan rahang termasuk memasukkan silikon di bahagian dada bagi mendapat dada bidang seperti Ken.

``Saya berhijrah ke bandar untuk menjadi model. Saya tidak menyangka akan mempunyai patung sendiri,’’ katanya.

Santebanes, memulakan transformasi pada badannya selepas memenangi pertandingan model pada usia 16 tahun.

Dia mendakwa, perubahan itu dilakukan selepas keluarganya memberitahu bahawa wajahnya kelihatan seperti patung dan selepas melakukan perubahan itu, dia menukar nama dari Borges Pereira kepada Santebanes, iaitu sempena nama karakter kegemarannya dalam rancangan televisyen Mexico.

Tahun lepas dia dijemput dalam rancangan temu bual di Sao Paolo dan sejak itu menjadi terkenal.

Dia mengenakan bayaran sebanyak RM54,000 untuk muncul dalam mana-mana jemputan.