Kapal selam mini robotik milik Tentera Laut Amerika Syarikat, Bluefin-21 menyambung semula operasi mencari bangkai pesawat Malaysia Airlines (MAS) MH370 selepas masalah teknikalnya diatasi.

Minggu ini merupakan yang terakhir bagi aset berkenaan meneroka dasar laut Lautan Hindi bagi mencari lokasi perakam data penerbangan milik <a title="Filem Ambil Kesempatan Tragedi MH370?" href="http://mynewshub.my/main/2014/05/20/the-vanishing-act-ambil-kesempatan-tragedi-mh370/" target="_blank"><strong>MH370</strong></a> ataupun bangkainya.

<strong>"Kapal selam Bluefin-21, diturunkan dari kapal Australian Defence Vessel (ADV) sekitar pukul 2 pagi awla hari ini, ia sedang berada di bawah laut menjalankan operasi mencari," kata Pusat Penyelarasan Kerjasama Agensi (JACC).</strong>

Kapal selam robotik itu boleh menyelam maksimum pada kedalaman sehingga 4,500km terpaksa dinaikkan ke atas minggu lepas untuk memperbaiki beberapa isu teknikal.

Aset itu meneruskan pencarian pesawat MH370 di beberap lokasi terpencil di <strong><a title="MH370: DCA, Inmarsat Akan Dedah Data Satelit" href="http://mynewshub.my/main/2014/05/20/mh370-dca-inmarsat-akan-dedah-data-satelit/" target="_blank">Lautan Hindi</a></strong> di mana kawasan itu berkemungkinan dapat dikesan beberapa isyarat dipercayai datang dari perakam data pesawat berkenaan.

<strong>"Minggu depan, Bluefin-21 akan menjalankan operasinya di kawasan yang dikesan beberapa isyarat akustik pada awal bulan April oleh alat pengesan ping.," kata JACC.</strong>

Menurut kenyataan JACC, proses itu akan terus dijalankan sehingga pasukan pencarian mampu mengecilkan kawasan mencari ataupun mengesahkan lokasi terakhir di mana bangkai pesawat MH370 berada.

Kapal ADV Ocean Shield dijangkakan akan meninggalkan kawasan mencari pada 28 Mei untuk kembali ke Perth, Australia pada 31 Mei bagi menamatkan operasi kapal selam berkenaan.

Dengan kawasan pencarian udara di permukaan laut telah diperkecilkan keluasannya, operasi kini bergerak ke fasa baru apabila melibatkan aset yang lebih canggih untuk memetakn kawasan dasar Lautan Hindi.

Perbincangan sedang dijalankan untuk melantik kontraktor menjalankan operasi itu.

Menurut JACC, sebuah kapal peninjau China Zhu Kezhen meninggalkan Pelabuhan Fremantle di barat <strong><a title="Pelajar Malaysia, Indonesia Cedera Dalam Nahas Bas Di Australia" href="http://mynewshub.my/main/2014/05/22/pelajar-malaysia-indonesia-cedera-dalam-nahas-bas-di-australia/" target="_blank">Australia</a></strong> semalam untuk mula memetakan kawasan dasar laut sebagai persiapan pencarian itu.

Sebuah lagi kapal China Haixun 01 berlayar pada Khamis untuk membantu operasi berkenaan, dan menghantar data tinjauan ke pelabuhan Fremantle secara mingguan untuk diproses pihak berkuasa Australia.

JACC berkata, kerja menganalisis data dan maklumat berkaitan laluan penerbangan MH370 juga kembali dikaji.

"Analisis itu akan memastikan dengan lebih jelas kawasan pencarian untuk diberikan perhatian pada operasi akan datang," katanya. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>