SEREMBAN - Pergerakan Wanita UMNO hari ini menubuhkan 'Tabung Adik Firdaus' untuk membantu remaja orang kurang upaya (OKU), Muhammad Firdaus Dullah yang ditemui dalam keadaan menyedihkan, Sabtu lalu.

Ketuanya, Datuk Seri Shahrizat Abdul Jalil, berkata beliau sendiri menyumbangkan RM2,000 untuk memulakan tabung itu.

Selain itu, katanya isteri Menteri Besar Negeri Sembilan, Datin Seri Raja Salbiah Tengku Nujumudin, menyumbangkan jumlah yang sama.

"Wanita UMNO seluruh negara sedia digerakkan untuk membantu Firdaus, termasuk mengambilnya sebagai anak angkat pergerakan itu," katanya selepas melawat remaja berkenaan di Hospital Tuanku Ja'afar Seremban (HTJS), di sini hari ini. - <strong>BH Online</strong>