<p style="text-align: justify;">ALOR SETAR - Polis Daerah Kota Setar ingin menghubungi seorang lelaki berumur 46 tahun bagi membantu siasatan berhubung kes dadah.</p>
<p style="text-align: justify;">Ibu Pejabat Polis Daerah Kota Setar dalam satu kenyataan berkata alamat terakhir Ooi Sin Huat ialah di B/1-4 Pangsapuri Pekan Rabu, Simpang Kuala di sini.</p>
<p style="text-align: justify;">Sin Huat yang barasal dari Pulau Pinang dan tidak mempunyai pekerjaan turut mempunyai alamat lain iaitu di No.1611C Lorong Air Putih di sini.</p>
<p style="text-align: justify;">Sesiapa yang mempunyai sebarang maklumat tentang Sin Huat boleh menghubungi Pegawai Penyiasat kes Narkotik IPD Kota Setar, Insp Halim Mohd Sajudi di talian 04-774222 sambungan 198. - BERNAMA</p>