KOTA KINABALU - Ketua Polis Negara, Tan Sri Khalid Abu Bakar, mengesahkan Konstabel Zakia Aliep menghubungi isterinya, Sharifah Erna Berson, malam tadi.

"Dalam perbualan singkat itu, Zakiah dilaporkan memberitahu isterinya dia kini berada dalam tawanan kumpulan penculik bersenjata, namun tidak menyatakan lokasi dia berada," kata Khalid ketika dihubungi BH, sebentar tadi.

Zakiah, 26, sebelum ini dilaporkan hilang sejurus selepas serangan hendap kumpulan bersenjata di sebuah resort terapung di Pulau Mabul di perairan Semporna, malam kelmarin.

Dalam kejadian jam 11.10 malam itu, rakan setugasnya Koperal Ab Rajah Jamuan, 32, terbunuh susulan tembakan rambang dilepaskan oleh kumpulan lapan suspek terbabit. - <strong>Berita Harian</strong>