KUALA LUMPUR - Operasi Mencari dan Menyelamat mangsa sebuah bot pancung karam selepas melanggar bot Agensi Penguatkuasaan Maritim Malaysia (Maritim Malaysia) di perairan Tanjung Piai, Pontian, Johor malam kelmarin menemui dua mayat hari ini.

Ketua Penguatkuasa Maritim Malaysia Daerah 6, Kapten Aminuddin Abdul Rashid berkata, dua mayat lelaki itu ditemui oleh bot APMM dan Bot Tukar Barang Indonesia di 3.5 batu nautika Tenggara Tanjung Piai kira-kira pukul 2.35 petang.

“Usaha mencari mangsa yang masih hilang diteruskan. Seramai 82 anggota pasukan keselamatan terlibat dalam operasi tersebut” katanya disini.

Aminuddin berkata, jumlah kesemua mangsa seramai 72 orang terdiri daripada lelaki 52 orang, perempuan 9 orang dan yang maut adalah tiga lelaki dan seorang perempuan manakala 7 lagi masih hilang.

Media kelmarin melaporkan sebuah bot pancung dipercayai membawa sekumpulan pendatang asing tanpa izin (PATI) karam apabila berlanggar dengan bot milik Agensi Penguatkuasaan Maritim Malaysia di perairan Tanjung Piai, Pontian. - mynewshub.my