<strong>Parti Gerakan mengesahkan bahawa seorang peserta dalam video program Sukan Bogel Pulau Pinang 2014 merupakan bekas Ketua sayap Wanita parti itu untuk negeri Kedah.</strong>

<strong>Menurut laporan laman The Star online, perkara itu disahkan oleh Timbalan Presiden Gerakan Datuk Dr Cheah Soon Hai.</strong>

Laporan itu memetik, beliau sebagai berkata wanita itu yang berusia 40-an itu kini tidak lagi menganggotai parti Gerakan.

"<strong><a title=" Gerakan Cadang P/Raya Selangor Diadakan Selesai Isu MB" href="http://mynewshub.my/main/2014/08/01/gerakan-cadang-praya-selangor-diadakan-selesai-isu-mb/" target="_blank">Gerakan</a></strong> juga tidak terlibat dengan kegiatan bogel itu. Dia tidak membayar yuran keahlian lebih daripada 20 tahun dan dia bukan lagi ahli parti," katanya.

Menurut Dr Cheah, wanita itu pernah melanjutkan pelajaran di Taiwan.

Wanita tersebut merupakan antara 15 individu yang dirakam menjalani aktiviti sukaneka dalam keadaan bogel, dalam satu video bertajuk 'Penang Nudist Sports Games 2014' yang tersebar luas di Internet sejak kelmarin.

Polis setakat ini sudah mengenalpasti tujuh <strong><a title=" 7 Rakyat Malaysia Dikenal Pasti Dalam Video ‘Sukan Bogel’" href="http://mynewshub.my/main/2014/08/06/7-rakyat-malaysia-dikenal-pasti-dalam-video-sukan-bogel/" target="_blank">rakyat Malaysia</a></strong> dalam video tersebut.

Ketua Polis Pulau Pinang Datuk Abdul Rahim Hanafi berkata, polis telah merakam kira-kira 10 kenyataan daripada individu berkenaan untuk membantu siasatan perkara itu, yang rakamannya telah dimuat naik di YouTube.

Bagaimanapun, Abdul Rahim enggan mendedahkan butiran mengenai penganjur acara itu. - <strong>MYNEWSHUB.MY</strong>

Oleh :<strong> IKA</strong>