ANGKA kematian akibat Middle East Respiratpory Syndrome coronavirus (<strong><a title="Tiada Kes Baharu MERS-CoV Di Malaysia" href="https://www.google.com/url?q=http://mynewshub.my/2014/04/28/tiada-kes-baharu-mers-cov-di-malaysia/&amp;sa=U&amp;ei=yJtsU_rzBJOLuAS09oGQBw&amp;ved=0CAgQFjAB&amp;client=internal-uds-cse&amp;usg=AFQjCNEXDvswGYFP-mBqtGoq0-DYnvrh5g" target="_blank">MERS-CoV</a></strong>) di Arab Saudi meningkat kepada lima menjadikan jumlah keseluruhan kepada 126 kes kematian akibat sindrom misteri itu.

Menurut kenyataan Kementerian Kesihatan Arab Saudi hari ini, sindrom MERS dikesan di negara itu pada 2012.

<strong>Menurut laporan AFP, dua lelaki berumur 47 dan 60 meninggal dunia di Madinah pada Rabu, seorang lelaki 84 tahun meninggal dunia Mekah dan lelaki keempat meninggal dunia di pelabuhan Laut Merah di Jeddah.</strong>

<strong>Ketiga-tiga bandar itu merupakan bandar utama untuk umat Islam ketika menunaikan haji dan umrah, dengan bandar Jeddah merupakan pintu masuk jemaah melalui Lapangan Terbang Antarabangsa Raja Abdul Aziz.</strong>

Kematian kelima merupakan seorang wanita, yang berada di ibu negara <strong><a title="Ulamak Arab Saudi Puji Tindakan Kerajaan Malaysia" href="https://www.google.com/url?q=http://mynewshub.my/2013/10/18/arab-saudi-puji-tindakan-kerajaan-malaysia/&amp;sa=U&amp;ei=n5tsU9OXBJTc8AWoy4DYDA&amp;ved=0CAYQFjAA&amp;client=internal-uds-cse&amp;usg=AFQjCNEaUlIINtj0UR3B3aSa2-bN5TNIdA" target="_blank">Arab Saudi</a></strong>, Riyadh.

Jumlah keseluruhan jangkitan akibat MERS-CoV di negara itu kini sebanyak 463 kes.

Kes sindrom sama turut dilaporkan di Emiriyah Arab Bersatu (UAE), Jordan,<strong><a title="EKSKLUSIF… Benarkah Pelajar Malaysia Ke Mesir Tidak Dapat " href="https://www.google.com/url?q=http://mynewshub.my/2014/01/22/eksklusif-benarkah-pelajar-malaysia-ke-mesir-tidak-dapat-pembelaan/&amp;sa=U&amp;ei=75tsU4HmB4OWuASBjYKIDA&amp;ved=0CAcQFjAB&amp;client=internal-uds-cse&amp;usg=AFQjCNGn8fi354s43VKWz8z7XtOpZ4SBQA" target="_blank"> Mesir</a></strong>, Lebanan dan Amerika Syarikat dengan kebanyakan kes melibatkan mereka yang berkunjung ke negara itu dan bertugas di sana kebanyakannya sebagai kakitangan perubatan.

Majoriti kes kematian akibatnya setakat ini ialah dari Arab Saudi.

MERS disifatkan sebagai jangkitan yang boleh membawa maut tetapi ia tidak mudah berjangkit berbanding SARS yang merebak di Asia pada 2003 apabila menjangkiti 8,273 orang dengan 9 peratus daripadanya meninggal dunia.

Setakat ini tiada vaksin atau ubat anti-viral untuk merawat jangkitan MERS, satu serangan virus yang mempunyai tahap ketahanan kira-kira 40 peratus.

Sehingga kini, pakar perubatan sedang berusaha untuk memahami virus itu.

Jangkitan MERS mirip kepada SARS kerana ia menyebabkan jangkitan pada paru-paru sehingga menyebabkan demam, batuk dan kesukaran bernafas.

Ia berbeza kerana MERS turut menyebabkan kegagalan organ buah pinggang berfungsi dengan cepat. Menurut para penyelidik, punca utama virus berkenaan setakat ini berkemungkinan besar datangnya dari unta. - <strong>MYNEWSHUB.MY</strong>

&nbsp;