KLANG  Seorang lelaki ditemui mati dengan kesan cedera di belakang kepalanya berdekatan pintu pagar belakang Sekolah Menengah Kebangsaan Convent di sini pagi tadi.

Timbalan Ketua Polis Daerah Klang Selatan, Supt Goh Lee Fook berkata mayat mangsa yang lengkap berpakaian ditemui orang ramai kira-kira 7.20 pagi.

Beliau berkata pihaknya tidak menolak kemungkinan mangsa yang berumur lewat 20-an mati akibat dibunuh kerana kesan cederanya didapati seperti bekas tetakan.

Namun punca sebenar kematiannya masih disiasat, katanya kepada pemberita.

Beliau meminta orang ramai atau saksi kejadian agar tampil memberi maklumat.

Mayat mangsa dihantar ke Hospital Tengku Ampuan Rahimah untuk dibedah siasat.- BERNAMA