<p style="text-align: justify;">KUCHING - Parti Keadilan Rakyat (PKR) Sarawak Khamis berkata parti itu akan bertanding 12 daripada 31 kerusi parlimen di Sarawak pada pilihan raya umum akan datang.</p>
<p style="text-align: justify;">Pengerusinya, Baru Bian, berkata lima daripada 12 calon telahpun disahkan, dan mereka ialah beliau sendiri yang akan bertanding di Limbang, Ali Biju (Saratok), Abang Zulkifli Abang Engkeh (Batang Lupar), Abun Sui Anyit (Hulu Rajang) dan Roland Engan (Baram).</p>
<p style="text-align: justify;">Tujuh bakal calon pula ialah Nicholas Mujah (Sri Aman), Thomas Laja (Kanowit), Dr Ramblam Rahmat (Kota Samarahan), Andy Wong Hong Yu (Julau), Joshua Jabeng (Selangau), Nicholas Bawing Anggat (Lubok Antu) dan Willie Monggin (Mambong), katanya kepada pemberita selepas mempengerusikan mesyuarat dengan kesemua calon di sini hari ini.</p>
<p style="text-align: justify;">"Tidak wujud pertindihan antara kami (PKR), PAS atau DAP, tetapi ada dua atau tiga kawasan yang belum dimuktamadkan kerana berlaku pertindihan dengan PAS atau DAP," katanya mengenai tiga parti dalam pakatan pembangkang itu. - BERNAMA</p>