Media Prima Digital, Rangkaian Radio Media Prima dan Rangkaian Televisyen Media Prima sebelum ini telah menawarkan perkhidmatan video melalui web mereka, TonTon.

Hari ini, mereka memperluaskan tawaran dengan menerusi perkhidmatan audio mereka yang dinamakan sebagai TonTon Music.

<a href="http://mynewshub.my/wp-content/uploads/tontonnnmusik.png"><img class="aligncenter wp-image-267326" src="http://mynewshub.my/wp-content/uploads/tontonnnmusik.png" alt="tontonnnmusik" width="550" height="325" /></a>

TonTon Music membolehkan para pengguna portal mendengar lagu dalam bentuk 'streaming' secara percuma dan lebih daripada 280,000 lagu telah tersedia.

Media Prima Digital merupakan sayap digital kumpulan Media Prima Berhad dan merupakan portal video nombor satu di Malaysia dengan pengguna mendaftar dengan catatan statistik sebanyak 1.5 juta pelayar unik bulanan , lapan juta tontonan video bulanan dan 27.6 juta paparan halaman bulanan.

Gabungan tiga medium iaitu radio, televisyen dan digital ini berjaya menawarkan streaming audio secara percuma melalui peranti pintar dan merupakan produk pertama di dunia yang menampilkan integrasi media digital secara menyeluruh untuk fasa pertama.

TonTon Music juga bakal menjadi platform Media Prima Digital untuk berkongsi kandungan daripada saluran radio utama Media Prima, iaitu HotFm, FlyFM dan juga OneFM.

Bercakap mengenai laman tersebut, pihak TonTon Music bakal memperkenalkan perkhidmatan berbayar mereka tidak lama lagi yang akan menawarkan akses penuh tanpa iklan pada langganan RM4.99/sebulan.

Sumber: <strong>www.tonton.com.my</strong>

Oleh: <strong>hzqahmd</strong>