Tidak dinafikan kejadian membuli di sekolah khususnya sekolah menengah satu kejadian biasa biarpun ia sepatutnya tidak berlaku di pusat mempelajari ilmu.

Laman siber hari ini digemparkan dengan penyebaran tiga keping gambar seorang pelajar perempuan dibuli oleh pelajar lain bagaimanapun keadaannya dibuli itu agak keterlaluan.

Pelajar yang membuli mangsa bertindak melampau dengan merakamkan aksi buli itu sehingga terjadi perbuatan mencabul kehormatan pelajar berkenaan.

Beberapa bahagian badan peribadi mangsa turut dipertontonkan ke lensa rakaman rakannya tanpa mengenal aib si mangsa yang bakal menjadi buah mulut jika tersebar ke internet.

Mynewshub.my bagaimanapun tidak mengetahui lokasi kejadian berkenaan dan juga punca ia berlaku.

Bagaimanapun perlakuan yang dikenakan ke atas mangsa jelas tidak bertamadun dan sudah pasti mangsa akan diselubungi trauma dan kemungkinan besar dilanda sindrom kemurungan selepas kejadian itu.

<a href="http://mynewshub.my/main/wp-content/uploads/2014/05/Cabul_1.jpg"><img class="size-full wp-image-273106 aligncenter" src="http://mynewshub.my/main/wp-content/uploads/2014/05/Cabul_1.jpg" alt="Cabul_1" width="642" height="508" /></a>

<a href="http://mynewshub.my/main/wp-content/uploads/2014/05/Cabul_3.jpg"><img class="size-full wp-image-273107 aligncenter" src="http://mynewshub.my/main/wp-content/uploads/2014/05/Cabul_3.jpg" alt="Cabul_3" width="630" height="510" /></a>

Tidaklah pelaku-pelaku perbuatan itu sedar jika perkara tersebut sampai ke pengetahuan polis, nasib mereka bakal gelap apabila nanti ditahan dan didakwa di mahkamah akibat kesalahan membuli.

Tidak keterlaluan jika dikatakan bahawa ia adalah perbuatan yang sama dengan mencabul kehormatan mangsa. - <strong>MYNEWSHUB.MY</strong>

Oleh : <strong>IKA</strong>