<strong>Para pegawai rasmi Persekutuan Bola Sepak Antarabangsa (FIFA) yang bertemu semalam akan membuat keputusan sama ada pemain Uruguay, <a title="FIFA Mungkin Gantung Suarez Gara-Gara Gigit Chiellini" href="http://mynewshub.my/main/2014/06/25/fifa-mungkin-gantung-suarez-gara-gara-gigit-chiellini/" target="_blank">Luis Suarez</a>, akan dihukum berkemungkinan terus disingkir dari Piala Dunia di Brazil kerana menggigit pemain lain.</strong>

Panel disiplin semalam bermesyuarat dan mengumpul bukti dakwaan itu, yang mengejutkan peminat bola sepak dunia apabila kelihatan dengan jelas menggigit pemain Itali Giorgio Chiellini.

Suarez sebelum ini pernah digantung dua kali kerana menggigit pemain lawan, kini menunggu keputusan dari FIFA. Bagi Presiden Persatuan Boal Sepak Uruguay Jose Mujica, beliau dilihat mempertahankan Suarez.

<strong>"Saya tidak melihat dia menggigit sesiapa," katanya kepada wartawan.</strong>

Ketua Uruguay FA Wilmar Valdez sudah pun memberikan <strong><a title="VIDEO: Bukti Nilai Kemanusiaan Semakin Hilang?" href="http://mynewshub.my/main/2014/06/20/video-bukti-nilai-kemanusiaan-semakin-hilang/" target="_blank">bukti-bukti</a></strong> berkaitan bagi pihak Suarez kepada panel FIFA yang bersidang di Rio.

<strong>"Kita harus percaya, bahawa tiada bukti yang kukuh boleh menyelamatkan Suarez tetapi kes berkenaan perlu dibuktikan dengan jelas.</strong>

<strong>"Daripada visual hyang diberikan oleh FIFA, kami fikir ia tidak jelas dan kita percaya pembelaan kami akan membuahkan keputusan," katanya kepada Stesen televisyen Uruguay Channel 10.</strong>

Jurucakap FIFA Delia Fischer pula berkata jawatankuasa disiplin mahu membuat keputusan berkaitan kes itu secepat yang mungkin kerana Uruguay akan berdepan Colombia pada perlawanan kalah mati 16 pasukan terakhir Sabtu depan.

Beliau turut menolak untuk membuat sebarang spekulasi, tetapi berkata kes terdahulu yang dilakukan Suarez turut akan menyumbang kepada keputusan kali ini.

Suarez pula tidak kelihatan semalam apabila rakan sepasukannya menjalani<strong><a title="Laksana Semula Latihan Kemahiran Kontraktor" href="http://mynewshub.my/main/2014/06/22/laksana-semula-latihan-kemahiran-kontraktor/" target="_blank"> latihan</a></strong> di Natal.

Beliau yang juga bermain di Liga Perdana Barclays di England untuk pasukan Liverpool berkemungkinan digantung sebanyak 24 perlawanan di bawah undang-undang FIFA.

Fischer juga enggan mengulas sama ada hukuman yang dikenakan akan turut dikenakan pada aksi melibatkan Liverpool ataupun hanya pada aksi antarabangsa sahaja.

Sebelum ini, Suarez pernah menerima hukuman penggantungan yang panjang di Liverpool kerana terlibat dalam insiden perkauman dengan pemain Manchester United, Patrice Evra dalam satu perlawanan pada 2011.

Bekas kapten pasukan England, Alan Shearer pula berkata FIFA sepatutnya mengenakan hukuman penggantungan yang panjang kepada Suarez.

"Saya akan menggantungnya pada aksi semua aksi global, ini bulan kali pertama dan juga bukan kali kedua, ia kali ketiga, dia menggigit pemain di dalam padang di hadapan jutaan penonton, ia tidak boleh diterima," katanya. - <strong>MYNEWSHUB.MY</strong>

Oleh : <strong>IKA</strong>